สวัสดีค่ะ พอดีอยากถามเรื่อง หลังจากมีเพศสัมพันธ์กับแฟนเมื่อคืน2รอบค่ะ รอบแรกก็ไม่เป็นอะไรนะคะ แต่เราไม่เสร็จ จากนั้นก็มีเพศสัมพันธ์อีกรอบกับแฟนตอนเช้าเมื่อ6โมงหลังจากมีเพศสัมพันธ์เมื่อเช้าเสร็จแล้วรู้สึกเจ็บหลังจากมีเพศสัมพันธ์ จึงไปอาบน้ำ เวลาฉี่แสบมากค่ะ และเวลาอาบน้ำแสบมากแต่หลังจากเช็ดแห้งก็หายแสบนะคะ จึงส่องดูมันมีเหมือนตกขาวสีเหลืองเต็มเลยค่ะ เวลาเอาทิชชู่เช็ดมามันจะเป็นตกขาวสีเหลืองค่ะ อยสกทราบว่าอาการแสบแบบนี้เป็นอันตรายไหมคะ
สวัสดีค่ะ อาการแสบอวัยวะเพศ และมีตกขาวสีเหลือง อาจเกิดจาก- เริมที่อวัยวะเพศ ซึ่งติดต่อมาจากการมีเพศสัมพันธ์ อาการคือจะเจ็บ แสบบริเวณอวัยวะเพศ และมีตกขาวได้ หากสังเกตที่อวัยวะเพศ ก็อาจเห็นตุ่มน้ำใสในระยะแรก ซึ่งต่อมาตุ่มจะแตกออกและกลายเป็นแผลที่มีอาการเจ็บ ปวด แสบตามมาค่ะ- ติดเชิ้อราในช่องคลอด แต่มักทำให้มีอาการคันมากกว่าแสบ และตกขาวมักเป็นสีขาวขุ่นคล้ายแป้งเปียกหรือนมบูด- การติดเชื้อหนองในแท้หรือหนองในเทียม- การมีเพศสัมพันธ์ที่รุนแรง ซึ่งอาจทำให้ช่องคลอดเกิดการบาดเจ็บฉีกขาดได้ แต่มักทำให้มีเลือดซึมออก ไม่น่ามีตกขาวออกมาหากอาการเป็นต่อเนื่อง ก็ควรไปพบแพทย์เพื่อตรวจวินิจฉัยและรักษา ในระหว่างนี้ ก็ควรงดการมีเพศสัมพันธ์ไปก่อน และไม่ควรทายาใดๆ ที่อวัยวะเพศ ไม่ล้างด้วยสบู่หรือน้ำยาต่างๆ ให้ใช้น้ำเปล่าล้างอวัยวะเพศไปก่อน และหากฝ่ายชายมีอาการผิดปกติด้วย ก็ควรไปพบแพทย์เพื่อรักษาด้วยค่ะ